KYK: Piet Retief-seun herstel wonderbaarlik ná hy nek breek | Huisgenoot
Henno Smit in die hospitaal dae ná die ongeluk. Foto: Facebook/HopeforHenno
Daar is nie een foto waarin die boerseun van Piet Retief in Mpumalanga nie glimlag nie.
Dit is juis Henno Smit (16) se innemende glimlag wat 'n mens se aandag trek met sy ma, Sirita, se onlangse inkrywing op Facebook: "Henno, seun. Vandag sewe jaar terug het jou lewe in 'n oogwink verander, maar as ek terugkyk, is ek supertrots op jou! Deur die Here se Genade het ons staande gebly en eer ons Hom vir al sy goedheid! Ons is baie lief vir jou."
Maar steeds sal iemand wat nie sy verhaal ken nie, verward wees, want kyk 'n mens 'n tweede keer na onlangse foto's van Henno, wil dit behalwe vir sy regterhand, wat telkens na binne gevou is, voorkom asof niks skort nie . . .